Apátfalva Község Önkormányzat Képviselő-testületének 10/2019 (XI.15.) Önkormányzati rendelete

Hatályos:2019-11-15 - 2019-11-16

Apátfalva Község Önkormányzat Képviselő-testületének 10/2019 (XI.15.) Önkormányzati rendelete

Apátfalva Község Önkormányzat Képviselő-testületének Szervezeti és Működési Szabályzatáról szóló 9/2019.(X.22.) önkormányzati rendelet módosításáról

Apátfalva Község Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva az alábbi rendeletet alkotja:

1. ***§***

Apátfalva Község Önkormányzat Képviselő-testületének 9/2019.(X.22.) Ör. (továbbiakban: Rendelet) 13. § (2) bekezdés helyébe a következő rendelkezés lép:

„A rendes képviselő-testületi ülés meghívóját és a meghívó mellékletét képező írásos anyagot legkésőbb az ülés napját megelőző 5. napon kell a települési képviselőkhöz és a meghívottakhoz eljuttatni tértivevényesen helyi kézbesítő útján vagy postai úton.”

1. ***§***

A Rendelet 13. § (4) bekezdés helyébe a következő rendelkezés lép:

„A rendes képviselő-testületi ülés időpontját és helyét – az ülés napját megelőző 5. naptól az ülés napjáig meg kell jelentetni, és közzé kell tenni a Polgármesteri Hivatal hirdetőtábláján, valamint a [www.apatfalva.hu](http://www.apatfalva.hu) weblapon. A napirendeket – a zárt ülés anyaga kivételével – ugyanezen naptól kezdődően a könyvtárban és a Polgármesteri Hivatal Jegyzői Irodájában minden érdeklődő számára elérhetővé kell tenni."

1. ***§***

A Rendelet 15. § (1) bekezdés helyébe a következő rendelkezés lép:

„A rendes képviselő-testületi ülésre a meghívó mellett írásos testületi anyagot kap:

1. a polgármester,
2. a képviselő-testület tagjai,
3. a nemzetiségi önkormányzatok elnökei,
4. a jegyző."
5. ***§***

Jelen rendelet a kihirdetés napját követő napon lép hatályba és hatályba lépését követő napon hatályát veszti.

                            Szekeres Ferenc                                             dr. Szénási Hanna

                              polgármester                                                           jegyző

Záradék:

A rendelet a 2019. november 14-i képviselő-testületi ülésen került elfogadásra. A hirdetőtáblán 2019. november 15-én kifüggesztésre került.

Apátfalva, 2019. november 15.

                                                                                                          dr. Szénási Hanna

                                                                                                                      jegyző